stanford-oval/wikipedia huggingface dataset:
ถ้ำวิทยา

กร็อตเดฟอซโฟ-โมเนเยอร์ มูตีแยร์-โอต-ปีแยร์ (ประเทศฝรั่งเศส)
ลำแสงของดวงอาทิตย์ภายในโพรงของรอกกาอีลาบิสซู ฟอนดาเกลลี ฟันตีนา แคว้นปกครองตนเองซิซิลี
ถ้ำวิทยา (อังกฤษ: Speleology) คือการศึกษาทางวิทยาศาสตร์ของถ้ำและคุณลักษณะคาสต์, ภาพรวม, โครงสร้าง, คุณสมบัติทางกายภาพ, ประวัติ, รูปแบบชีวิต และกระบวนการโดยการก่อตัวขึ้น (การถือกำเนิดของถ้ำ) และเปลี่ยนไปตามกาลเวลา (ถ้ำสัณฐานวิทยา) นิยามศัพท์ถ้ำวิทยา บางครั้งใช้กับกิจกรรมสันทนาการของการสำรวจถ้ำ แต่นี้เป็นที่รู้จักมากขึ้นอย่างถูกต้องว่าเป็นกิจกรรมสำรวจถ้ำ (caving หรือ potholing) หรือ นิยามศัพท์อเมริกันการสำรวจถ้ำโดยผู้เข้าร่วม (spelunking) ที่เลิกใช้แล้ว ถ้ำวิทยาและการสำรวจถ้ำมักเชื่อมต่อ เนื่องจากทักษะทางกายภาพที่จำเป็นสำหรับการศึกษาในแหล่งกำเนิดจะเหมือนกัน
ถ้ำวิทยาเป็นสาขาวิชาข้ามสาขา ที่รวมความรู้ด้านเคมี, ชีววิทยา, ธรณีวิทยา, ฟิสิกส์, อุตุนิยมวิทยา และวิชาเขียนแผนที่ เพื่อพัฒนาภาพเหมือนของถ้ำ และระบบการพัฒนาที่ซับซ้อน
ขอบเขตอื่นของวิทยาศาสตร์ถ้ำ

นักถ้ำวิทยายังทำงานร่วมกับนักโบราณคดีในการศึกษาซากปรักหักพังใต้ดิน, อุโมงค์, ท่อน้ำทิ้งและท่อระบายน้ำ เช่น ปากทางเข้าและทางออกต่าง ๆ ของโกลอากาแมกซิมา ในกรุงโรม
แหล่งข้อมูลอื่น

National Speleological Society
The Virtual Cave, an online guide to speleothems
Biospeleology; The Biology of Caves, Karst, and Groundwater, by Texas Natural Science Center, the University of Texas at Austin and the Missouri Department of Conservation
Speleogenesis Network, a communication platform for physical speleology and karst science research
National Cave Research and Protection Organization, India
cave-biology.org Cave biology, biospeleology in India
Cave Biota; an evolving "webumentary", sponsored by Hoosier National Forest and Indiana Karst Conservancy
IJS – Home Page (International Journal of Speleology) (in English, Italian, French, German, and Spanish)
Caving News เก็บถาวร 2015-12-12 ที่ เวย์แบ็กแมชชีน, Daily news and articles on caves, caving, speleology, karst and other information for cavers.
ทรงสิบหน้า

ทรงสิบหน้า (อังกฤษ: decahedron, พหูพจน์: -dra) เป็นคำทั่วไปที่ใช้เรียกทรงหลายหน้า (polyhedron) ที่มี 10 หน้า ทรงสิบหน้าอาจเป็นรูปทรงที่สมมาตรหรือไม่สมมาตรก็ได้ ตัวอย่างทรงสิบหน้าที่มีทุกหน้าเป็นรูปหลายเหลี่ยมปรกติ (regular polygon) เช่น
พีระมิดคู่ห้าเหลี่ยม (pentagonal dipyramid)
ปริซึมแปดเหลี่ยม (octagonal prism)
แอนติปริซึมสี่เหลี่ยม (square antiprism)
คิวโพลาสี่เหลี่ยม (square cupola)
เทรปโซฮีดรอนห้าเหลี่ยม (pentagonal trapezohedron)
ทรงยี่สิบหน้าไทรดิมินิช

ทรงยี่สิบหน้าไทรดิมินิช
ทรงยี่สิบหน้าไทรดิมินิช (อังกฤษ: tridiminished icosahedron) เป็นทรงหลายหน้า (polyhedron) ที่เกิดจากการนำทรงยี่สิบหน้าปรกติ (regular icosahedron) มาตัดพีระมิดห้าเหลี่ยม (pentagonal pyramid: J2) ออกไปสามส่วน ซึ่งสองส่วนแรกไม่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 5 หน้า และหน้ารูปห้าเหลี่ยมปรกติที่รอยตัด 3 หน้า รวม 8 หน้า มี 9 จุดยอด 15 ขอบ และเป็นทรงตันจอห์นสันหมายเลข 63 (Johnson solid: J63)
ดูเพิ่ม

ลำดับทรงตันจอห์นสัน
ทรงยี่สิบหน้าเมทาไบดิมินิช (metabidiminished icosahedron: J62)
ทรงยี่สิบหน้าไทรดิมินิชออกเมนต์ (augmented tridiminished icosahedron: J64)
แหล่งข้อมูลอื่น

เอริก ดับเบิลยู. ไวส์สไตน์, "Tridiminished icosahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรงลูกบาศก์ปลายตัดออกเมนต์

ทรงลูกบาศก์ปลายตัดออกเมนต์
ทรงลูกบาศก์ปลายตัดออกเมนต์ (อังกฤษ: augmented truncated cube) เป็นทรงหลายหน้า (polyhedron) ที่เกิดจากการนำทรงลูกบาศก์ปลายตัด (truncated tetrahedron) มาประกอบคิวโพลาสี่เหลี่ยมจัตุรัส (square cupola: J4) หนึ่งอันบนหน้ารูปแปดเหลี่ยม ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงลูกบาศก์ปลายตัด รูปทรงนี้มีหน้ารูปสามเหลี่ยมด้านเท่า 12 หน้า หน้ารูปสี่เหลี่ยมจัตุรัส 5 หน้า และหน้ารูปแปดเหลี่ยมปรกติ 5 หน้า รวม 22 หน้า มี 28 จุดยอด 48 ขอบ และเป็นทรงตันจอห์นสันหมายเลข 66 (Johnson solid: J66)
ดูเพิ่ม

ลำดับทรงตันจอห์นสัน
ทรงสี่หน้าปลายตัดออกเมนต์ (augmented truncated tetrahedron: J65)
ทรงลูกบาศก์ปลายตัดไบออกเมนต์ (biaugmented truncated cube: J67)
แหล่งข้อมูลอื่น

เอริก ดับเบิลยู. ไวส์สไตน์, "Augmented truncated cube" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรงรีโลก

ทรงรีโลก (อังกฤษ: Earth ellipsoid) ศัพท์ทางภูมิมาตรศาสตร์ สำหรับทรงคล้ายทรงกลมแป้น ซึ่งมีรูปร่างใกล้เคียงกับจีออยด์ (ระดับน้ำทะเล) ของโลก จุดศูนย์กลางตรงกับ จุดศูนย์กลางมวลของโลก และแกนรองตรงกับแกนหมุนของโลก
ทรงรี GRS80

ปัจจุบันทรงรี GRS80 เป็นระบบที่ใช้กันอย่างแพร่หลายมากที่สุดในทางภูมิมาตรศาสตร์ภาพพื้นดิน รัศมี a และความแป้น f ตามแนวขั้วของทรงรี GRS80 คือ
a=6\ 378\ 137{\rm {m}}\,
f={\frac {1}{298.257\ 222\ 101}}
เป็นไปไม่ได้ที่จะแยกความแตกต่างระหว่างทรงคล้ายทรงกลมที่มีความนูนแค่ประมาณ 1/300 เช่นนี้กับทรงกลมโดยสมบูรณ์ด้วยตาเปล่า อย่างไรก็ตาม เนื่องจากความบิดเบี้ยวนี้ (ความแตกต่างระหว่างรัศมีแนวศูนย์สูตรและรัศมีแนวขั้ว) อยู่ที่ประมาณ 21 กิโลเมตร ซึ่งถือเป็นค่าที่สูงมากในทางมาตรวิทยา ความแป้นเล็กน้อยที่มองไม่เห็นด้วยตาเปล่านี้เป็นสาเหตุทำให้เกิดปรากฏการณ์ต่าง ๆ บนโลก
ทรงรี WGS84

สำหรับในภูมิมาตรศาสตร์ภาคพื้นน้ำนิยมใช้ระบบ WGS84 ค่าความแป้น f ของทรงรี WGS84 นั้นแตกต่างจากทรงรี GRS80 แค่เพียงเล็กน้อยมาก
f={\frac {1}{298.257\ 223\ 563}}
ความแตกต่างนี้เป็นเพียงประมาณ 0.105 มม. ซึ่งเป็นความแตกต่างที่ไม่ก่อให้เกิดปัญหาในทางปฏิบัติ
ทรงรี WGS84 นั้นเดิมมีต้นแบบมาจาก GRS80 แต่มีกระบวนการหาค่าตัวเลขที่แตกต่างกัน
ทรงห้าหน้า

ทรงห้าหน้า (อังกฤษ: pentahedron, พหูพจน์: -dra) เป็นคำทั่วไปที่ใช้เรียกทรงหลายหน้า (polyhedron) ที่มี 5 หน้า ทรงห้าหน้าอาจเป็นรูปทรงที่สมมาตรหรือไม่สมมาตรก็ได้ ตัวอย่างทรงห้าหน้าที่สามารถเป็นไปได้ เช่น
พีระมิดสี่เหลี่ยม (square pyramid)
ปริซึมสามเหลี่ยม (triangular prism)
ฟรัสตัมสามเหลี่ยม (triangular frustum)
ทรงยี่สิบหน้าไทรดิมินิชออกเมนต์

ทรงยี่สิบหน้าไทรดิมินิชออกเมนต์
ทรงยี่สิบหน้าไทรดิมินิชออกเมนต์ (อังกฤษ: augmented tridiminished icosahedron) เป็นทรงหลายหน้า (polyhedron) ที่เกิดจากการนำทรงยี่สิบหน้าไทรดิมินิช (tridiminished icosahedron: J63) มาเพิ่มทรงสี่หน้าปรกติ (regular tetrahedron) ลงไปบนหน้ารูปสามเหลี่ยมที่ล้อมรอบด้วยหน้ารูปห้าเหลี่ยมทุกด้าน (ซึ่งมีอยู่เพียงหน้าเดียว) รูปทรงนี้มีหน้ารูปสามเหลี่ยมด้านเท่า 7 หน้า และหน้ารูปห้าเหลี่ยมปรกติ 3 หน้า รวม 10 หน้า มี 10 จุดยอด 18 ขอบ และเป็นทรงตันจอห์นสันหมายเลข 64 (Johnson solid: J64)
ดูเพิ่ม

ลำดับทรงตันจอห์นสัน
ทรงยี่สิบหน้าไทรดิมินิช (tridiminished icosahedron: J63)
ทรงสี่หน้าปลายตัดออกเมนต์ (augmented truncated tetrahedron: J65)
แหล่งข้อมูลอื่น

เอริก ดับเบิลยู. ไวส์สไตน์, "Augmented tridiminished icosahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรงลิ่ม

ทรงลิ่ม
ปริซึมสามเหลี่ยม
ทรงลิ่ม (อังกฤษ: wedge) เป็นทรงหลายหน้า (polyhedron) ชนิดหนึ่งที่ประกอบด้วยหน้ารูปสามเหลี่ยม 2 หน้า และหน้ารูปสี่เหลี่ยมคางหมู 3 หน้า มี 6 จุดยอดและ 12 ขอบ ทรงลิ่มเป็นหนึ่งในพริสมาทอยด์ (prismatoid) ที่มีจุดยอดที่ฐานด้านหนึ่งเพียง 2 จุด หรืออาจจัดได้เป็นคิวโพลาสองเหลี่ยมก็ได้
ปริซึมสามเหลี่ยม (triangular prism) เป็นกรณีพิเศษของทรงลิ่มที่มีหน้าด้านข้างเป็นรูปสามเหลี่ยมด้านเท่าที่ขนานกันทั้งสองหน้า
ปริมาตร

ปริมาตรของทรงลิ่ม V สามารถหาได้จากสูตรนี้
เมื่อพื้นที่ของฐานรูปสี่เหลี่ยมเท่ากับ a × b และ c เป็นขอบด้านบนที่ขนานกับฐานนั้น
ส่วน h เป็นความสูงที่วัดจากฐานสี่เหลี่ยมขึ้นไปยังขอบด้านบน (ตามรูป)
แหล่งข้อมูลอื่น

เอริก ดับเบิลยู. ไวส์สไตน์, "Wedge" จากแมทเวิลด์.
ถ้วยรางวัลแกร์ท มึลเลอร์

| ถ้วยรางวัลแกร์ท มึลเลอร์ |
| --- | --- |
trophee Gerd Muller
อาลิงโฮลันจากสโมสรแมนซิตี้ในปี ค.ศ. 2023
วันที่: 29 พฤศจิกายน 2021; 2 ปีก่อน (2021-11-29)
ที่ตั้ง: ปารีส
ประเทศ: ฝรั่งเศส
จัดโดย: ฟร็องส์ฟุตโบล
รางวัลแรก: 2021
Current holder:  อาลิง โฮลัน  (1st award)
รางวัลมากที่สุด:  รอแบร์ต แลวันดอฟสกี (2 awards)
เว็บไซต์: francefootball.fr
เกี่ยวข้อง: บาลงดอร์
ถ้วยรางวัลแกร์ท มึลเลอร์ (อังกฤษ: Gerd Müller Trophy) เป็นรางวัลบาลงดอร์ที่มอบให้แก่ศูนย์หน้าที่มีผลงานยอดเยี่ยมที่สุดในรอบปี โดยนักฟุตบอลคนนั้นต้องเล่นให้กับสโมสรฟุตบอลสังกัดยูฟ่า จึงจะมีสิทธิ์ได้รับรางวัล
รายชื่อนักเตะที่ได้รับถ้วยรางวัลแกร์ท มึลเลอร์

| 0 | 1 | 2 |
| --- | --- | --- |
| 2023 |  อาลิง โฮลัน |  แมนซิตี้ |

| 2022 |  รอแบร์ต แลวันดอฟสกี |  ไบเอิร์นมิวนิก |
| 2021 |  รอแบร์ต แลวันดอฟสกี |  ไบเอิร์นมิวนิก |
แยกตามประเทศ

| 0 | 1 | 2 |
| --- | --- | --- |

 นอร์เวย์: 1
|  โปแลนด์ | 1 | 2 |
แยกตามสโมสร

| 0 | 1 | 2 | 3 | 4 |
| --- | --- | --- | --- | --- |
|  แมนซิตี้ | 1  | 1  |  อาลิง โฮลัน (2023) |  |
|  ไบเอิร์นมิวนิก | 2  | 1  |  รอแบร์ต แลวันดอฟสกี (2021, 2022) |  |
ถ้วยรางวัลยาชิน

| ถ้วยรางวัลยาชิน |
| --- | --- |
วันที่: 2 ธันวาคม 2019; 4 ปีก่อน (2019-12-02)
ที่ตั้ง: ปารีส
ประเทศ: ฝรั่งเศส
จัดโดย: ฟร็องส์ฟุตโบล
รางวัลแรก: 2019
เว็บไซต์: francefootball.fr
ถ้วยรางวัลยาชิน (อังกฤษ: Yashin Trophy) เป็นรางวัลบาลงดอร์ที่มอบให้แก่ผู้รักษาประตูที่มีผลงานยอดเยี่ยมที่สุดในรอบปี และชื่อของรางวัลนี้ ได้ตั้งชื่อตามชื่อของเลฟ ยาชิน อดีตผู้รักษาประตูชาวรัสเซีย ซึ่งได้รับการยอมรับให้เป็นผู้รักษาประตูที่ดีที่สุดตลอดกาล โดยนักฟุตบอลคนนั้นต้องเล่นให้กับสโมสรฟุตบอลสังกัดยูฟ่า จึงจะมีสิทธิ์ได้รับรางวัล
รายชื่อนักเตะที่ได้รับถ้วยรางวัลยาชิน

| 0 | 1 | 2 | 3 | 4 |
| --- | --- | --- | --- | --- |
| 2024 |  เอมิเลียโน มาร์ติเนซ |  แอสตันวิลล่า |  |  |
| 2023 |  เอมิเลียโน มาร์ติเนซ |  แอสตันวิลล่า |  |  |
| 2022 |  ตีโบ กูร์ตัว​ |  เรอัลมาดริด |  |  |
| 2021 |  จันลุยจี ดอนนารุมมา |  ปารีแซ็ง-แฌร์แม็ง |  |  |
2020: ยกเลิกเนื่องจาก การระบาดทั่วของโควิด-19
| 2019 |  อาลีซง​ |  ลิเวอร์พูล |  |  |
แยกตามประเทศ

| ประเทศ | ผู้เล่น | ชนะ |
| --- | --- | --- |
|  อาร์เจนตินา | 1 | 2 |
 บราซิล: 1
 อิตาลี: 1
 เบลเยียม: 1
แยกตามสโมสร

| สโมสร | จำนวนรางวัล | จำนวนนักเตะ | รายชื่อนักเตะ |
| --- | --- | --- | --- |
|  แอสตันวิลล่า | 2 | 1 |  เอมิเลียโน มาร์ติเนซ (2023, 2024) |
|  ลิเวอร์พูล | 1  | 1  |  อาลีซง แบเกร์ (2019) |
|  ปารีแซ็ง-แฌร์แม็ง | 1  | 1  |  จันลุยจี ดอนนารุมมา (2021) |
|  เรอัลมาดริด | 1 | 1 |  ตีโบ กูร์ตัว (2022) |
อาลีซง คนแรกที่ชนะเลิศถ้วยรางวัลยาชิน
ทรงสามสิบหน้ารอมบิก

ทรงสามสิบหน้ารอมบิก
ทรงสามสิบหน้ารอมบิก (อังกฤษ: rhombic triacontahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมขนมเปียกปูนทั้ง 30 หน้า แต่ละหน้าเรียงตัวโดยมุมแหลมชนมุมแหลม 5 หน้า มุมป้านชนมุมป้าน 3 หน้า รูปทรงนี้มี 32 จุดยอด 60 ขอบ และเป็นหนึ่งในทรงตันแคทาแลน (Catalan solid)
ทุกหน้ารูปสี่เหลี่ยมขนมเปียกปูนของทรงสามสิบหน้ารอมบิก มีความยาวของเส้นทแยงมุมด้านยาวเท่ากับ φ หน่วย หรืออัตราส่วนทอง และมีขนาดของมุมแหลมเท่ากับ 2 tan−1(1/φ) = tan−1(2) ≈ 63.4349° จึงเรียกรูปสี่เหลี่ยมนั้นว่า รูปสี่เหลี่ยมขนมเปียกปูนทองคำ (golden rhombus)
ดูเพิ่ม

ทรงสามสิบหน้ารอมบิกปลายตัด (truncated rhombic triacontahedron)
แหล่งข้อมูลอื่น

เอริก ดับเบิลยู. ไวส์สไตน์, "Rhombic triacontahedron" จากแมทเวิลด์.
Virtual Reality Polyhedra - The Encyclopedia of Polyhedra
ถุงน้ำคร่ำอักเสบ

| เยื่อคอเรียนและแอมเนียนอักเสบ (Chorioamnionitis) |
| --- | --- |
Micrograph showing chorioamnionitis. H&E stain.
บัญชีจำแนกและลิงก์ไปภายนอก
ICD-10: O41.1, P02.7
ICD-9: 658.4, 762.7
eMedicine: ped/89
MeSH: D002821
เยื่อคอเรียนและแอมเนียนอักเสบ (อังกฤษ: chorioamnionitis) หรือถุงน้ำคร่ำอักเสบ เป็นภาวะที่เกิดการอักเสบของเยื่อหุ้มทารกหรือถุงน้ำคร่ำได้แก่เยื่อคอเรียน และแอมเนียน (ถุงน้ำคร่ำ) จากการติดเชื้อแบคทีเรีย ส่วนใหญ่เกิดจากการที่เชื้อแบคทีเรียเจริญจากช่องคลอดขึ้นไปสู่มดลูก และมักพบร่วมกับการคลอดยาวนาน ความเสี่ยงของการเกิดถุงน้ำคร่ำอักเสบจะเพิ่มสูงขึ้นทุกครั้งที่มีการตรวจภายใน ทั้งในช่วงแรกของการตั้งครรภ์และระยะคลอด
ถ้าเลือกได้ คือรักเธอ

| ถ้าเลือกได้ คือรักเธอ |
| --- | --- |

กำกับ: รอสส์ แคตซ์
บทภาพยนตร์: ไบรอัน ไซป์
สร้างจาก: ถ้าเลือกได้ คือรักเธอ โดย นิโคลัส สปากส์
อำนวยการสร้าง: เทเรซ่า พาร์ก  ปีเตอร์ ซาบฟราน   นิโคลัส สปากส์
นักแสดงนำ: เบนจามิน วอล์คเกอร์   เทเรซ่า พาล์มเมอร์   แมกกี เกรซ   อเล็กซานดร้า ดาแดริโอ   ทอม เวลลิง   ทอม วิลกินสัน
กำกับภาพ: เอลาร์ เคโวโล
ตัดต่อ: ลูซี โดนัลสัน   โจ คล็อก
ดนตรีประกอบ: มาร์เซโล ซาร์วอส
บริษัทผู้สร้าง: นิโคลัส สปากส์ โปรดักชั่น   เดอะซาฟราน  
ผู้จัดจำหน่าย: ไลออนเกต
วันฉาย:   5 กุมภาพันธ์ ค.ศ. 2016 (2016-02-05)  (อเมริกา)     11 กุมภาพันธ์ ค.ศ. 2016 (2016-02-11)  (ไทย)
ความยาว: 111 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 10 ล้านดอลลาร์สหรัฐ
ทำเงิน: 23,420,878
ถ้าเลือกได้ คือรักเธอ (อังกฤษ: The Choice) เป็นภาพยนตร์อเมริกันแนวโรแมนติก Action สยองขวัญลึกลับ ในปี ค.ศ. 2016 กำกับโดย รอสส์ แคตซ์ และเขียนบทโดย ไบรอัน ไซป์ ภาพยนตร์ดัดแปลงจากบทประพันธ์ของนิโคลัส สปากส์ในชื่อเดียวกัน นำแสดงโดย เบนจามิน วอล์คเกอร์, เทเรซ่า พาล์มเมอร์, แมกกี เกรซ, อเล็กซานดร้า ดาแดริโอ, ทอม เวลลิง และ ทอม วิลกินสัน
เรื่องย่อ

เมื่อ แก๊บบี้ (เทเรซ่า พาล์มเมอร์) นักเรียนแพทย์ได้ย้ายที่อยู่มาอาศัยข้างบ้­านกับ ทราวิส (เบนจามิน วอล์คเกอร์) หนุ่มเจ้าสำราญผู้เพียบพร้อมแต่ไม่เคยคิดจ­ะใช้ชีวิตคู่กับใคร ทั้งสองก็ได้แบ่งประสบการณ์ชีวิตและสานสัม­พันธ์จนก่อให้เกิดความผูกพันที่หักห้ามใจไ­ม่ได้ และแล้วทราวิสก็เจอคนที่ใช่ในชีวิตแม้แก๊บ­บี้จะมีคู่หมั้นอยู่แล้วก็ตาม ความสัมพันธ์ระหว่างเธอและทราวิสจึงถูกท้า­ทายด้วยโชคชะตาและถูกทดสอบด้วยระยะเวลาว่า­พวกเขาจะรักกันได้นานแค่ไหน
นักแสดง

เบนจามิน วอล์คเกอร์ รับบทเป็น ทราวิส พาร์กเกอร์
เทเรซ่า พาล์มเมอร์ รับบทเป็น แก๊บบี้ ฮอลแลนด์
แมกกี เกรซ รับบทเป็น สเตฟานี พาร์กเกอร์, น้องสาวทราวิส
อเล็กซานดร้า ดาแดริโอ รับบทเป็น โมนิก้า
ทอม เวลลิง รับบทเป็น ดร.ไรอัน แม็คคาร์ธี
ทอม วิลกินสัน รับบทเป็น ดร.เช็ป
โนรีย์ วิคตอเรีย รับบทเป็น ลิซ
แอนนา เอ็นเกอร์ รับบทเป็น เมแกน
วิลเบอร์ ฟิตซ์เจอรัลด์ รับบทเป็น นายฮอลแลนด์
คาลเลน ไวท์ รับบทเป็น นางฮอลแลนด์
เจสซี่ ซี. บอยด์ รับบทเป็น แมทท์
ไดแอน เซลเลอร์ส รับบทเป็น แจ็กกี้
เบรตต์ ไรซ์ รับบทเป็น ดร.แม็คคาร์ธี
แบรด เจมส์ รับบทเป็น เบ็น
แหล่งข้อมูลอื่น

The Choice ที่ออลมูวี
The Choice ที่อินเทอร์เน็ตมูวีเดตาเบส
The Choice ที่บ็อกซ์ออฟฟิศโมโจ
The Choice ที่รอตเทนโทเมโทส์
ทรงสิบสองหน้าปลายตัดพาราไบออกเมนต์

ทรงสิบสองหน้าปลายตัดพาราไบออกเมนต์
ทรงสิบสองหน้าปลายตัดพาราไบออกเมนต์ (อังกฤษ: parabiaugmented truncated dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปลายตัด (truncated dodecahedron) มาประกอบคิวโพลาห้าเหลี่ยม (pentagonal cupola: J5) สองอันบนหน้ารูปสิบเหลี่ยมที่อยู่ตรงข้ามกัน ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงสิบสองหน้าปลายตัด รูปทรงนี้มีหน้ารูปสามเหลี่ยมด้านเท่า 30 หน้า หน้ารูปสี่เหลี่ยมจัตุรัส 10 หน้า หน้ารูปห้าเหลี่ยมปรกติ 2 หน้า และหน้ารูปสิบเหลี่ยมปรกติ 10 หน้า รวม 52 หน้า มี 70 จุดยอด 120 ขอบ และเป็นทรงตันจอห์นสันหมายเลข 69 (Johnson solid: J69)
ดูเพิ่ม

ลำดับทรงตันจอห์นสัน
ทรงสิบสองหน้าปลายตัดออกเมนต์ (augmented truncated dodecahedron: J68)
ทรงสิบสองหน้าปลายตัดเมทาไบออกเมนต์ (metabiaugmented truncated dodecahedron: J70)
แหล่งข้อมูลอื่น

เอริก ดับเบิลยู. ไวส์สไตน์, "Parabiaugmented truncated dodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรงสามสิบหน้ารอมบิกปลายตัด

ทรงสามสิบหน้ารอมบิกปลายตัด
ทรงสามสิบหน้ารอมบิกปลายตัด (อังกฤษ: truncated rhombic triacontahedron) เป็นทรงหลายหน้า (polyhedron) ที่ประกอบด้วยรูปห้าเหลี่ยมด้านเท่า 12 หน้า และหน้ารูปหกเหลี่ยมด้านเท่ามุมไม่เท่า 30 หน้า รวม 42 หน้า รูปทรงนี้มี 80 จุดยอด และ 120 ขอบ
รูปทรงนี้เกิดจากการนำทรงสามสิบหน้ารอมบิก (rhombic triacontahedron) มาตัดปลายตรงจุดยอดที่มุมแหลมของหน้ารูปสี่เหลี่ยมขนมเปียกปูนที่มาบรรจบกันเพียง 12 จุดยอด จนเกิดเป็นรูปห้าเหลี่ยม และหน้ารูปสี่เหลี่ยมนั้นก็จะกลายเป็นรูปหกเหลี่ยม
หน้ารูปหกเหลี่ยมนั้นมีความยาวด้านเท่ากัน แต่มุมภายในไม่เท่ากัน และมีสมมาตรแบบพับครึ่ง มุมที่อยู่บนจุดยอด 6.6.6 จำนวน 2 มุม จะเท่ากับ cos−1 (−1/√5) ≈ 116.565° ส่วนอีก 4 มุมที่เหลือบนจุดยอด 5.6.6 จะเท่ากับ 121.717° โดยประมาณ
รูปทรงนี้มีความคล้ายกับทรงยี่สิบหน้าปลายตัด (truncated icosahedron) เป็นอย่างมาก ซึ่งมีหน้ารูปห้าเหลี่ยม 12 รูปเท่ากัน แต่มีหน้ารูปหกเหลี่ยมเพียง 20 หน้า
ทรงสามสิบหน้ารอมบิกปลายตัด
ทรงยี่สิบหน้าปลายตัด
ดูเพิ่ม

ทรงสิบสองหน้ารอมบิกปลายตัด (truncated rhombic dodecahedron)
แหล่งข้อมูลอื่น

VTML polyhedral generator Try "t5daD" (Conway polyhedron notation)
Zometool model เก็บถาวร 2006-02-03 ที่ เวย์แบ็กแมชชีน
Fullerene C80
เก็บถาวร 2011-07-18 ที่ เวย์แบ็กแมชชีน  (Number 7 -Ih)
เก็บถาวร 2005-10-01 ที่ เวย์แบ็กแมชชีน
ณัฐภัทร ตันตรามาตย์

ณัฐภัทร ตันตรามาตย์ (อังกฤษ: Nattapat Tantramart; ชื่อเล่น: ร็อค) เกิดวันที่ 3 เมษายน พ.ศ. 2538 นักเทควันโดชายทีมชาติไทย เจ้าของเหรียญทองแดงจากกีฬาเทควันโด รุ่นไม่เกิน 87 กก.ชาย ในการแข่งขัน "เอเชียนเกมส์ ครั้งที่ 17" ที่ประเทศเกาหลีใต้ เหรียญทองจากการแข่งขันเทควันโด รายการ "โคเรีย โอเพ่น 2011" รุ่นไม่เกิน 73 กก.ชาย ที่ประเทศเกาหลีใต้ เหรียญทองจากกีฬาเทควันโด รุ่นไม่เกิน 80 กก.ชาย ในการแข่งขัน "ซีเกมส์ ครั้งที่ 26" ที่ประเทศอินโดนีเซีย และเหรียญทองจากกีฬาเทควันโด รุ่นมากกว่า 87 กก.ชาย ในการแข่งขัน "ซีเกมส์ ครั้งที่ 30" ที่ประเทศฟิลิปปินส์
ประวัติ

ณัฐภัทรสำเร็จการศึกษาระดับชั้นมัธยมศึกษาตอนปลายจากโรงเรียนเตรียมอุดมศึกษาพัฒนาการ นนทบุรี ปัจจุบันกำลังศึกษาระดับปริญญาตรีที่มหาวิทยาลัยกรุงเทพ เป็นนักกีฬาเทควันโดจากจังหวัดนนทบุรี เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นไม่เกิน 78 กก.ชาย เหรียญทองจากการแข่งขันเทควันโด รุ่นไม่เกิน 73 กก.ชาย "กีฬาเยาวชนแห่งชาติ ครั้งที่ 27" หรือ "อุตรดิตถ์เกมส์" เหรียญทองจากการแข่งขันเทควันโด รุ่นไม่เกิน 78 กก.ชาย "กีฬาเยาวชนแห่งชาติ ครั้งที่ 28" หรือ "ภูเก็ตเกมส์" และเหรียญทองจากการแข่งขันเทควันโด รุ่นมากกว่า 87 กก.ชาย "กีฬาแห่งชาติ ครั้งที่ 41" หรือ "เชียงใหม่เกมส์"
นักกีฬาเทควันโดรุ่นเยาวชน > พ.ศ. 2554

ในปี 2554 ณัฐภัทรเป็นตัวแทนทีมชาติไทยเข้าร่วมการแข่งขันเทควันโด รายการ "โคเรีย โอเพ่น 2011" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 73 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 16 คน แบ่งเป็นเยาวชนหญิง จำนวน 7 คน ประกอบด้วย พาณิภัค วงศ์พัฒนกิจ แพรวพรรณ วรรณโอสถ ภิญญาพัชญ์ ไชยพงศ์จรัญ คันธรัตน์ หนูราม ธนาภา แซ่เล้า วรวงษ์ พงษ์พานิช ภัทธิรา ดวงสิงห์ แบ่งเป็นเยาวชนชาย จำนวน 7 คน ประกอบด้วย ธนาภัทร รัตนเสวก สุทธิศักดิ์ จานทอง คฤพล เอี่ยมศรี อัครินทร์ กิจวิจารณ์ ดนุนัย ราชวงษา พัชระ สมจริง พีระเทพ ศิลาอ่อน แบ่งเป็นรุ่นประชาชน จำนวน 2 คน ประกอบด้วย ปรัชญา บูรพนาวิบูลย์ สรวิศ เลาหนิมิต
เข้าร่วมการแข่งขัน "ซีเกมส์ ครั้งที่ 26" ที่ประเทศอินโดนีเซีย คว้าเหรียญทอง รุ่นไม่เกิน 80 กก.ชาย ซึ่งเป็นการแข่งขันซีเกมส์ครั้งแรก โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย บุตรี เผือดผ่อง รุ่นไม่เกิน 46 กก.หญิง ภิญญาพัชญ์ ไชยพงศ์จรัญ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง รัชชา พรอนันตศาสน์ รุ่นไม่เกิน 62 กก.หญิง ธัญนันท์ เปรมแหวว รุ่นไม่เกิน 67 กก.หญิง ชัชวาล ขาวละออ รุ่นไม่เกิน 54 กก.ชาย เจียรณัฏฐ์ นาคะวิโรจน์ รุ่นไม่เกิน 58 กก.ชาย เป็นเอก การะเกตุ รุ่นไม่เกิน 63 กก.ชาย กองพล คุ้มครอง รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
นักกีฬาเทควันโดรุ่นเยาวชน > พ.ศ. 2555

ในปี 2555 เข้าร่วมการแข่งขันเทควันโด รายการ "เทรลเลบอร์ก โอเพ่น 2012" ที่ประเทศสวีเดน คว้าเหรียญเงิน รุ่นมากกว่า 78 กก.ชาย โดยเข้าร่วมการแข่งขันกับนักกีฬาเทควันโดทีมชาติไทย จำนวน 7 คน แบ่งเป็นรุ่นเยาวชน จำนวน 3 คน ประกอบด้วย พาณิภัค วงศ์พัฒนกิจ ภิญญาพัชญ์ ไชยพงศ์จรัญ คฤพล เอี่ยมศรี แบ่งเป็นรุ่นประชาชน จำนวน 4 คน ประกอบด้วย ศิริพร บวบสด วรวงษ์ พงษ์พานิช พีระเทพ ศิลาอ่อน ปรัชญา บูรพนาวิบูลย์
เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2012" รุ่นไม่เกิน 78 กก.ชาย ที่เมืองชาร์มเอลชีค ประเทศอียิปต์ โดยเข้าร่วมการแข่งขันกับนักกีฬาเทควันโดทีมชาติไทยรุ่นเยาวชน จำนวน 16 คน แบ่งเป็นเยาวชนหญิง จำนวน 9 คน ประกอบด้วย สันฐิกานต์ จันทรมณี พาณิภัค วงศ์พัฒนกิจ ภิญญาพัชญ์ ไชยพงศ์จรัญ สุชาดา กาญจนจิตติ พรรณนภา หาญสุจินต์ ธนาภา แซ่เล้า รัชนีพร เงินบำรุง ปภาภัทร จันทร์เกตุ กาญจนา สุขีวาส แบ่งเป็นเยาวชนชาย จำนวน 7 คน ประกอบด้วย รามณรงค์ เสวกวิหารี พีรพัฒน์ เกียรติกมลวงศ์ สุทธิศักดิ์ จานทอง คฤพล เอี่ยมศรี ติณณภพ ผดุงธรรม ดนุนัย ราชวงษา เชษฐรพี ต่างใจ ต่อมาเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2012" ที่เมืองโฮจิมินห์ ประเทศเวียดนาม คว้าเหรียญทองแดง รุ่นมากกว่า 78 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2012" ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 78 กก.ชาย
นักกีฬาเทควันโดรุ่นประชาชน > พ.ศ. 2556

ในปี 2556 ณัฐภัทรเข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ ซึ่งเป็นการเพิ่มน้ำหนักขึ้นไปเล่นในรุ่นไม่เกิน 87 กก.ชาย และคว้าเหรียญทองแดงจากการแข่งขันครั้งนี้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง พรรณนภา หาญสุจินต์ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง รังสิญา นิสัยสม รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย ศรศาสตร์ พูลพงษ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
นักกีฬาเทควันโดรุ่นประชาชน > พ.ศ. 2557

ในปี 2557 เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 80 กก.ชาย ที่เมืองทาชเคนต์ ประเทศอุซเบกิสถาน โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รุ่งรวี ขุระสะ รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
เข้าร่วมการแข่งขัน "เทควันโดชิงชนะเลิศมหาวิทยาลัยโลก ครั้งที่ 13" ที่เมืองฮูฮอต สาธารณรัฐประชาชนจีน คว้าเหรียญทองแดงจากการแข่งขันเทควันโด ประเภทต่อสู้ทีมชาย ร่วมกับอนิรุทธิ์ ชื่นเจริญ ศรศาสตร์ พูลพงษ์ อวิษฐ์ ปุ๋ยสาลี
สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 8 คน ณัฐภัทรชนะคะแนนนักกีฬาจากคาซัคสถาน 10-1 รอบรองชนะเลิศ พ่ายคะแนนนักกีฬาจากจีน 9-11 คว้าเหรียญทองแดง รุ่นไม่เกิน 87 กก.ชาย และเข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นไม่เกิน 87 กก.ชาย รอบแรกชนะคะแนนโมฮาเหม็ด อัสซา นักกีฬาจากออสเตรเลีย รอบสองพ่ายคะแนนสมาอิล ดุยเซเบ นักกีฬาจากคาซัคสถาน 14-13 คว้าเหรียญทองแดงให้กับเทควันโดทีมชาติไทย
นักกีฬาเทควันโดรุ่นประชาชน > พ.ศ. 2561

ในปี 2561 ณัฐภัทรได้กลับมาเป็นนักกีฬาเทควันโดทีมชาติไทยอีกครั้ง โดยเข้าร่วมการแข่งขัน "Malaysia Open Championship 2018" ที่เมืองปุตราจายา ประเทศมาเลเซีย และสามารถคว้าเหรียญทอง
ประเภทต่อสู้ รุ่นไม่เกิน 87 กก.ชาย มาครองได้สำเร็จ
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
ทรงสิบสองหน้าปลายตัดออกเมนต์

ทรงสิบสองหน้าปลายตัดออกเมนต์
ทรงสิบสองหน้าปลายตัดออกเมนต์ (อังกฤษ: augmented truncated dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปลายตัด (truncated dodecahedron) มาประกอบคิวโพลาห้าเหลี่ยม (pentagonal cupola: J5) หนึ่งอันบนหน้ารูปสิบเหลี่ยม ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงสิบสองหน้าปลายตัด รูปทรงนี้มีหน้ารูปสามเหลี่ยมด้านเท่า 25 หน้า หน้ารูปสี่เหลี่ยมจัตุรัส 5 หน้า หน้ารูปห้าเหลี่ยมปรกติ 1 หน้า และหน้ารูปสิบเหลี่ยมปรกติ 11 หน้า รวม 42 หน้า มี 65 จุดยอด 105 ขอบ และเป็นทรงตันจอห์นสันหมายเลข 68 (Johnson solid: J68)
ดูเพิ่ม

ทรงลูกบาศก์ปลายตัดไบออกเมนต์ (biaugmented truncated cube: J67)
ทรงสิบสองหน้าปลายตัดพาราไบออกเมนต์ (parabiaugmented truncated dodecahedron: J69)
แหล่งข้อมูลอื่น

เอริก ดับเบิลยู. ไวส์สไตน์, "Augmented truncated dodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ทรงสิบสองหน้าปลายตัดไทรออกเมนต์

ทรงสิบสองหน้าปลายตัดไทรออกเมนต์
ทรงสิบสองหน้าปลายตัดไทรออกเมนต์ (อังกฤษ: triaugmented truncated dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปลายตัด (truncated dodecahedron) มาประกอบคิวโพลาห้าเหลี่ยม (pentagonal cupola: J5) สามอันบนหน้ารูปสิบเหลี่ยมที่ไม่อยู่ติดกันหรือตรงข้ามกัน ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงสิบสองหน้าปลายตัด รูปทรงนี้มีหน้ารูปสามเหลี่ยมด้านเท่า 35 หน้า หน้ารูปสี่เหลี่ยมจัตุรัส 15 หน้า หน้ารูปห้าเหลี่ยมปรกติ 3 หน้า และหน้ารูปสิบเหลี่ยมปรกติ 9 หน้า รวม 62 หน้า มี 75 จุดยอด 135 ขอบ และเป็นทรงตันจอห์นสันหมายเลข 71 (Johnson solid: J71)
ดูเพิ่ม

ทรงสิบสองหน้าปลายตัดเมทาไบออกเมนต์ (metabiaugmented truncated dodecahedron: J70)
ไจเรตรอมบิโคซิโดเดคาฮีดรอน (gyrate rhombicosidodecahedron: J72)
แหล่งข้อมูลอื่น

เอริก ดับเบิลยู. ไวส์สไตน์, "Triaugmented truncated dodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.